### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger budgetopfølgning pr. 30. april 2022.

Dispositionsregnskaberne viser et samlet forventet merforbrug på -2,5 mio. kr. i forhold til korrigeret budget (ved seneste budgetopfølgning blev forventet et merforbrug på -10,2 mio. kr.).

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Baggrunden for budgetopfølgningen er partnerskabsholdernes dispositionsregnskaber.

Såfremt en partnerskabsholder forventer merforbrug, vil der blive udarbejdet en handleplan i dialog med direktøren og Økonomistaben.

*Plan, Byg og Miljø*Der forventes et mindreforbrug på området på 0,5 mio. kr. Det er uændret i forhold til sidste måned og består af:

* På *grundvandsområdet* forventes et mindreforbrug på 1,1 mio. kr. som især vedrører opgaver på området, der ikke forventes gennemført i 2022.
* *Færgeområdet* forventes et merforbrug på -0,6 mio. kr. som primært skyldes generelt stigende priser, men også forventede merudgifter til brug af ekstern personalejuridisk bistand.

*Vej, Ejendom og Affald, ekskl. brugerfinansierede områder*Der forventes, som ved seneste budgetopfølgning, et merforbrug på området på -7,8 mio. kr. Merforbruget består af:

* *Ejendomsområdet* forventer et merforbrug på -6,0 mio. kr. Der er en række nødvendige vedligeholdelsesarbejder mv. som gør, at man her forventer et merforbrug på -2,0 mio. kr. i 2022. Derudover er energiforbruget på alle ejendomme gennemgået i forhold til de stigende priser og der forventes på nuværende tidspunkt et merforbrug på især el og varme på -4,0 mio. kr. Der vil blive afholdt møde mellem direktøren og Økonomistaben for at lægge en handleplan for indhentelsen af merforbruget.
* Der forventes et merforbrug på *Entreprenørafdelingen*på -1,8 mio. kr. i 2022. Der var et merforbrug i 2021 på -2,4 mio. kr. som er overført til 2022, og dette merforbrug forventes nedbragt til -1,8 mio. kr. ved årets udgang. Der er udarbejdet en handleplan på området og merforbruget forventes indhentet over en 5-årig periode.

*Vej, Ejendom og Affald, brugerfinansierede områder*Der forventes nu et mindreforbrug på 4,7 mio. kr. på *renovationsområdet* (ved seneste budgetopfølgning blev forventet et merforbrug på -3,0 mio. kr.). Mindreforbruget består af:

* Der forventes nu mindreudgifter på renovationsområdet på 2,6 mio. kr. hvilket er en ændring på 5,6 mio. kr. i forhold til tidligere. Det skyldes, at det har vist sig, at dagrenovationsbeholderne, fra den gamle renovationsordning, kan holde et år mere inden udskiftning til de nye beholdere, og derfor er der ikke udgifter til denne udskiftning i 2022.
* På *skadedyrsområdet*er den endelige kontraktsum for 2021 for rottebekæmpelse opgjort og på grund af færre rotteanmeldelser sidste år, er der modtaget en efterregulering, så der nu forventes mindreudgifter på området på 2,1 mio. kr. i 2022.

*Serviceudgifter*I aftalen mellem regeringen og KL om kommunernes økonomi i 2022 er der sat en ramme for kommunernes samlede udgifter til service. Måltallet for, om Kalundborg Kommune overholder sin del af aftalen, er det oprindeligt vedtagne budget til service.

Der forventes et mindreforbrug på serviceudgifter på 2,9 mio. kr. (ved seneste budgetopfølgning blev forventet et mindreforbrug på 0,7 mio. kr.) Når mindreforbruget på serviceudgifter ikke svarer til det samlede forventede merforbrug på -2,5 mio. kr. skyldes det for det første, at serviceudgifterne opgøres i forhold til det oprindeligt vedtagne budget uden overførsler og tillægsbevilling. For det andet er der en række områder, som ikke indgår i servicerammen, blandt andet renovationsområdet. På disse områder forventes et mindreforbrug på 2,6 mio. kr. i forhold til det oprindeligt budgetlagte.

*Udvalgets anlæg*På anlæg forventes et mindreforbrug i 2022 på 106,3 mio. kr. (ved seneste budgetopfølgning blev forventet et mindreforbrug 105,0 mio. kr.).

Ud af de 106,3 mio. kr. forventes der overført 96,0 mio. kr. (ved seneste budgetopfølgning blev forventet overført 95,1 mio. kr.) til udførelse i 2023 og efterfølgende år, og at kassen tilføres 10,3 mio. kr. fra anlægsprojekter, der ikke anvender hele anlægsbevillingen (ved seneste budgetopfølgning blev forventet tilført 9,9 mio. kr.).

I vedlagte bilag kan mindreforbruget ses for de enkelte anlægsprojekter.

## Økonomiske konsekvenser

Drift 2022:                        -2,5 mio. kr. i forventet merforbrug.
Serviceramme 2022:           2,9 mio. kr. i forventet mindreforbrug.
Anlæg 2022:                   106,3 mio. kr. i forventet mindreforbrug.